《齐价人旋禾未及言别兹承柬寄欣和》
清代·沈光文

忽带青云去，惟将逸韵留。剡舟知待雪，陶径已辞秋。

风足高山水，光原灿斗牛。瑶华承寄问，多病获新瘳。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。